Цоню Калчев
Първи май

chitanka.info

Днес е първи май, дечица,

днес е първи май.

Грее Пролет-хубавица

с чудеса безкрай.

Всеки дол и рид, дечица,

всеки дол и рид

с млада, хубава тревица

днес е цял покрит.

Погледнете вън, дечица,

погледнете вън

как накичил е главица

всеки глог и трън!

Днес е първи май, дечица,

днес е първи май —

всяка живичка душица

радва се, играй!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.